
A pszichedelikus közösségépítő hatás a goa szubkultúrában

A goa szubkultúra hazánkban csak kevesek számára ismert fogalom, pedig már több éve Magyarország ad otthont a világ egyik legnagyobb goa fesztiváljának.
A jelenség eredetileg egy zenei stílusból és a köré épülő társadalmi csoportokból állt. Az individualizmus a misztikumok és a tudatállapotok megismerésével foglalkozik. A mozgalom sajátossága, hogy nem hoztak létre bürokratikus struktúrákat, hiszen ezen intézmények ellen való lázadásuk formálta őket közösségbe. A magasabb tudatállapotok elérése a spirituális élmények megélése, a különböző pszichedelikus drogok fogyasztásával idézhető elő. A közösségépítés a közösségi élményben rejlik.
A közösséget átjárja a szabadság vágya, a benne élő egyének törekednek az elfogadásra, a szeretetre, és közösségi élményekre. Kialakulásának földrajzi gyökerei szembetűnően hangsúlyozza a mögötte meghúzódó keleties szimbólumrendszert.
Dolgozatomban a goa szubkultúrát kívánom bemutatni. A szakirodalom felhasználásával és általam készített interjúkkal, prezentálom a szubkultúra gyökereit, a goa zene kialakulását, a köré szerveződő parti kultúrát, és nem utolsó sorban a hozzá kapcsolódó szerhasználatot. Érintőlegesen kitérek a magyarországi vonatkozásaira is.
Vizsgálatom fő célja saját tapasztalat illetve félig strukturált interjúk mentén feltérképezni a goa partik közösségépítő hatásait. Kutatásom során az egyik fő szempont amit figyelembe vettem, hogy a rájuk ható impulzusokat hogyan tudják a mindennapjaikba beintegrálni. 



